|  |
| --- |
| **N Á R O D N Á R A D A  S L O V E N S K E J R E P U B L I K Y** |
| **IV. volebné obdobie** |

**Návrh**

**ústavný zákon**

**z.........2007,**

**o ochrane starobných dôchodkov**

Národná rada Slovenskej republiky sa uzniesla na tomto ústavnom zákone:

**Čl. 1**

(1) Starobné poistenie je poistenie na zabezpečenie príjmu v starobe a pre prípad úmrtia.

(2) Starobné dôchodkové sporenie je sporenie na osobný účet sporiteľa, ktorého účelom je spolu so starobným poistením zabezpečiť sporiteľovi jeho príjem v starobe a pozostalým pre prípad jeho úmrtia.

**Čl. 2**

Starobné poistenie a starobné dôchodkové sporenie sa zaručuje. Podrobnosti ustanoví zákon.

**Čl. 3**

Sporiteľ má právo, aby zákonom stanovené podmienky starobného dôchodkového sporenia, najmä spôsob určenia príspevku na starobné dôchodkové sporenie, dôchodky zo starobného dôchodkového sporenia a dedenie v starobnom dôchodkovom sporení neboli zmenené v neprospech zabezpečenia jeho príjmu v starobe a príjmu pozostalých pre prípad jeho úmrtia.

**Čl. 4**

Spôsob určenia príspevku na starobné dôchodkové sporenie, ustanovený zákonom ku dňu účinnosti tohto zákona, nemožno meniť v neprospech zabezpečenia príjmu sporiteľa v starobe a príjmu pozostalých pre prípad jeho úmrtia.

**Čl. 5**

Tento ústavný zákon nadobúda účinnosť 1. januára 2008.